《句》
金朝·吴倧

老去渐同嫫母丑，归来免效买胡留。
两生更肯从绵蕞，高祖规胡又不同。
吴市终身避言耳，去家岂是去为仙。
杨柳池深鱼乍出，桑麻土润燕初归。
渔携纲近鸥斜去，人过桥东影倒行。
岸近田多损，潭深石叠平。
村舂林外急，钓艇柳阴横。
竹牖迎风翻贝叶，铜炉温火养龙涎。

作者简介：吴倧，字尚贤，歙县（今属安徽）人。有《渔矶脞语》、《渔矶续语》，已佚。事见《桐江集》卷一《吴尚贤渔矶脞语序》、《吴尚贤渔矶续语序》。